NÁVRH

RÁMCOVÁ ZMLUVA

na likvidáciu nebezpečného a ostatného odpadu zo zdravotnej starostlivosti pre

*uzatvorená podľa ustanovenia §  269 ods. 2 zákona č. 513/1991 Zb. Obchodného zákonníka v znení neskorších predpisov a v súlade s ustanoveniami zákona*

*č. 343/2015 Z .z. o verejnom obstarávaní a o zmene a doplnení niektorých zákonov*

Zmluvné strany

**Objednávateľ**:

Názov Fakultná nemocnica s poliklinikou F. D. Roosevelta Banská Bystrica

Sídlo Námestie L. Svobodu č. 1, 975 17 Banská Bystrica

 Štatutárny orgán: Ing. Miriam Lapuníková, MBA, generálna riaditeľka

 Ing. Ivana Sklenková, ekonomická riaditeľka

IČO 00 165 549

IČ DPH SK 2021 095 670

Zriadená Zriaďovacou listinou MZ SR č. 1842/90-A/II-I z 18.12.1990 v znení neskorších zmien

IBAN : SK35 8180 0000 0070 0027 8282

BIC/SWIFT: SPSRSKBA

*ďalej označený aj ako „objednávateľ“*

**Poskytovateľ:**

Názov

Sídlo

Štatutárny orgán

IČO

IČ DPH

Telefón

Zapísaný v obchodnom registri:

IBAN :

BIC/SWIFT:

*ďalej označený aj ako „poskytovateľ“*

**Preambula**

Táto zmluva o dielo sa uzatvára ako výsledok verejného obstarávania v súlade s ust. § 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ na obstaranie predmetu zmluvy použil postup verejného obstarávania – verejnú súťaž – nadlimitnú zákazku.

**Predmet rámcovej zmluvy**

* 1. Predmetom tejto rámcovej zmluvy (ďalej aj len „zmluvy“) je poskytovanie služieb: „Likvidácia nebezpečného odpadu a ostatného odpadu zo zdravotnej starostlivosti pre potreby Fakultnej nemocnice s poliklinikou F. D. Roosevelta Banská Bystrica" na obdobie 24 mesiacov podľa prílohy č. 1, ktorá tvorí neoddeliteľnú súčasť tejto zmluvy.
	2. Odpad, ktorého pôvodcom je objednávateľ, je podľa zákona č. 79/2015 Z.z. o odpadoch a o zmene a doplnení niektorých zákonov, ktorým sa ustanovuje Katalóg odpadov začlenený do kategórie: nebezpečné odpady (N), do skupiny č. 18: „Odpady zo zdravotnej alebo veterinárnej starostlivosti alebo s nimi súvisiaceho výskumu (okrem kuchynských a reštauračných odpadov, ktoré nevznikli z priamej zdravotnej starostlivosti)“, číslo podskupiny a druhu odpadu: 18 01 03,  18 01 04, 18 01 08.

**Čas, miesto a spôsob plnenia zmluvy**

* 1. *Poskytovateľ sa zaväzuje:*
		1. Zabezpečiť plnenie predmetu zmluvy v súlade s platnými všeobecne záväznými predpismi v oblasti odpadového hospodárstva.
		2. Zabezpečiť plnenie predmetu zmluvy v intervaloch pravidelne každý týždeň – 1-krát do týždňa, pričom množstvo zhromaždeného nebezpečného odpadu a termín odberu bude vždy dopredu telefonicky nahlásený.
		3. V nevyhnutných prípadoch na základe požiadavky objednávateľa zabezpečiť plnenie predmetu zmluvy aj 2-krát do týždňa.
		4. Dodržať pravidelnosť plnenia zmluvy v súlade s podmienkami uvedenými v bode 2.1.2 a 2.1.3, aj počas prípadnej odstávky alebo podobných nepredvídateľných okolností zo strany poskytovateľa.
		5. Zabezpečiť odber nebezpečného odpadu od objednávateľa z priestoru určeného na zhromažďovanie nebezpečného odpadu v areáli NNA (Nový nemocničný areál) FNsP F. D. Roosevelta Banská Bystrica, Nám. L. Svobodu č. 1, 975 17 Banská Bystrica.
		6. Predkladať objednávateľovi príslušnú dokumentáciu o nakladaní s nebezpečným odpadom v súlade s platnými zákonnými predpismi v odpadovom hospodárstve: Sprievodný list nebezpečných odpadov, doklad o skutočnej váhe zneškodňovaného odpadu. Tieto doklady potvrdené všetkými subjektmi, ktoré sa nakladania s odpadom zúčastňujú, bude zhotoviteľ predkladať objednávateľovi spolu s účtovným dokladom – faktúrou.
		7. Poskytovateľ sa zaväzuje, že si nebude podmieňovať plnenie predmetu zmluvy vysporiadaním finančných pohľadávok z obdobia pred uplatnením jednotlivých objednávok a plnenie predmetu zmluvy bude zabezpečovať podľa podmienok dohodnutých v tejto zmluve.
	2. *Objednávateľ sa zaväzuje:*
		1. Vzniknutý odpad špecifikovaný v prílohe č. 1 tejto zmluvy triediť podľa druhov už na mieste vzniku a zhromažďovať ho oddelene vo vyhradených priestoroch.
		2. Zabezpečiť zhromažďovanie vzniknutého nebezpečného odpadu zo SNA (Starý nemocničný areál) FNsP F. D. Roosevelta Banská Bystrica, Cesta k nemocnici č. 1, Banská Bystrica a NNA (Nový nemocničný areál) FNsP F. D. Roosevelta Banská Bystrica, Nám. L. Svobodu č. 1, Banská Bystrica v určenom vyhradenom priestore v areáli NNA FNsP F. D. Roosevelta Banská Bystrica.
		3. Zabezpečiť na vlastné náklady prepravu vzniknutých nebezpečných odpadov zo SNA do NNA nákladnou automobilovou dopravou za účelom zhromažďovania týchto odpadov pred zabezpečením ich zneškodnenia v zariadeniach na tento účel určených.
		4. Zhromažďovať nebezpečné odpady oddelene v súlade s platnými zákonnými predpismi v odpadovom hospodárstve vo vhodných obaloch, (napr. v nepriepustných nádobách na tento účel určených – klinix box, resp. vo  vyhovujúcich plastových obaloch (vrecia farebne rozlíšené), ktoré budú zabezpečené proti úniku týchto odpadov do životného prostredia. Zhromažďovanie nebezpečných odpadov u objednávateľa je len dočasné uloženie týchto odpadov pred ďalším nakladaním s nimi.
		5. Zabezpečiť na vlastné náklady a svojimi zamestnancami zodpovednými za nakladanie s odpadom naloženie zhromaždeného nebezpečného odpadu z určeného priestoru v areáli NNA (Nový nemocničný areál) FNsP FDR BB do auta poskytovateľa. Za ďalšie nakladanie s týmto odpadom zodpovedá poskytovateľ.
		6. Umožniť poskytovateľovi resp. ním povereným tretím osobám vstup do areálu NNA (Nový nemocničný areál) FNsP FDR BB za účelom prevzatia odpadu.
	3. *Plnenie zmluvy prostredníctvom subdodávateľov:*

2.3.1 Poskytovateľ je vzhľadom na rozsah plnenia oprávnený plniť svoje záväzky vyplývajúce z tejto zmluvy aj prostredníctvom tretích osôb (subdodávateľov).

* + 1. Poskytovateľ zodpovedá za výber svojich subdodávateľov a/alebo spolupracujúcich tretích osôb.
		2. Pokiaľ poskytovateľ použije na plnenie svojich záväzkov podľa tejto zmluvy tretiu osobu, zodpovedá, akoby záväzok plnil sám.
		3. Poskytovateľ je povinný oznámiť objednávateľovi bezodkladne akúkoľvek zmenu údajov o subdodávateľovi.
		4. Poskytovateľ je povinný písomne predložiť objednávateľovi na odsúhlasenie každého subdodávateľa.

**Cena**

* 1. Cena predmetu zmluvy je medzi zmluvnými stranami dohodnutá podľa zákona NR SR č. 18/1996 Z.z. o cenách v znení neskorších predpisov.
	2. Cena predmetu zmluvy  je uvedená v prílohe č. 2 tejto zmluvy. Cena je konečná a to vrátane odberu, prepravy a zneškodnenia nebezpečného a ostatného odpadu a  všetkých nákladov spojených s realizáciou predmetu zákazky.

**Platobné podmienky a podmienky úpravy ceny**

* 1. Objednávateľ neposkytuje preddavky na poskytovanie služieb predmetu zmluvy.
	2. Poskytovateľ bude skutočne realizované plnenie predmetu zmluvy účtovať daňovým dokladom – faktúrou. Po realizácii plnenia predmetu zmluvy vystaví poskytovateľ objednávateľovi faktúru a to pre každý odber, prepravu a zneškodňovanie nebezpečného odpadu samostatne. Podkladom na vystavenie faktúry je potvrdený Sprievodný list nebezpečných odpadov, doklad o skutočnej váhe zneškodňovaného nebezpečného odpadu, príp. ďalšie potvrdené doklady, ktoré bude potrebné vystaviť pri nakladaní s odpadmi v súlade s platnými zákonnými predpismi v odpadovom hospodárstve.
	3. Lehota splatnosti faktúr je 60 dní od doručenia faktúry objednávateľovi.
	4. Konečnú celkovú cenu za jednotlivé plnenia uvedené na faktúre je možné zaokrúhliť matematicky na dve desatinné čísla.
	5. Dohodnutú cenu predmetu zmluvy je možné počas platnosti tejto zmluvy meniť len za predpokladu, že došlo k legislatívnym zmenám, ktoré v čase spracovania ponuky nebolo možné predpokladať. V takomto prípade sa cena zmení oznámením objednávateľa o zmene ceny v dôsledku legislatívnych zmien (napr. zmena výšky DPH), bez uzatvárania dodatku k zmluve.

**Zodpovednosť**

* 1. Prevzatím nebezpečného odpadu a ostatného odpadu preberá poskytovateľ všetku zodpovednosť za ďalšie nakladanie s ním.

**Sankcie a zmluvné pokuty**

* 1. Poskytovateľ je oprávnený, v prípade omeškania sa objednávateľa so splnení peňažného záväzku alebo jeho časti, účtovať si úrok z omeškania vo výške podľa ustanovenia § 369 ods. 2 zákona č. 513/1991 Zb. Obchodného zákonníka v znení neskorších zmien a doplnení,v spojení s § 1 ods. 1 a 3 nar. vlády SR č. 21/2013 Z.z., ktorým sa vykonávajú niektoré ustanovenia Obchodného zákonníka
	2. Objednávateľ je oprávnený uplatniť si zmluvnú pokutu vo výške 0,05% z ceny predmetu zmluvy za každý deň omeškania v prípade, že poskytovateľ nedodrží zmluvne dohodnutú lehotu poskytnutia služieb predmetu zmluvy. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia.
	3. Poskytovateľ sa zaväzuje, že si voči objednávateľovi nebude nárokovať iné, než vyššie uvedené sankcie.

**Postúpenie a započítanie pohľadávok**

* 1. Zmluvné strany sa dohodli, že akékoľvek pohľadávky, ktoré eviduje poskytovateľ voči objednávateľovi, nie je možné, v zmysle § 525 ods. 2 zákona č. 40/1964 Zb. Občianskeho zákonníka, postúpiť na tretiu osobu bez predchádzajúceho písomného súhlasu objednávateľa.
	2. Na predchádzajúci písomný súhlas objednávateľa s postúpením pohľadávky na tretiu osobu sa, v zmysle Príkazu ministra zdravotníctva SR č. 7/2017 zo dňa 25. septembra 2017, vyžaduje predchádzajúci písomný súhlas Ministerstva zdravotníctva SR.
	3. V prípade ak poskytovateľ postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
	4. Poskytovateľ berie na vedomie, že jednostranné započítanie pohľadávok nie je možné. Započítanie pohľadávok objednávateľa je možné len na základe písomnej dohody o započítaní pohľadávok štátu, v zmysle § 8 zák. č. 374/2014 o pohľadávkach štátu v platnom znení.

**Prechod rizika a prechod vlastníckeho práva**

* 1. Prechod rizika za prípadné škody prechádzajú z predávajúceho na kupujúceho momentom odovzdania a prevzatia odpadu.
	2. Od potvrdenia o prevzatí odpadu oboma zmuvnými stranami a naloženia odpadu na dopravný prostriedok dodávateľ služby preberá plnú zodpovednosť za ďalšie nakladanie s odpadom.

**Skončenie rámcovej zmluvy**

* 1. Táto zmluva sa skončí uplynutím času, na ktorý bola dojednaná.
	2. Túto zmluvu je možné ukončiť aj na základe vzájomnej dohody oboch zmluvných strán, k dátumu, ktorý si dohodnú.
	3. Táto zmluva alebo jej časť môže byť vypovedaná ktoroukoľvek zo zmluvných strán bez udania dôvodu alebo z akéhokoľvek dôvodu. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane.
	4. Ak zmluvná strana poruší podstatným spôsobom alebo opakovane povinnosť vyplývajúcu z tejto zmluvy, druhá strana môže od zmluvy odstúpiť, ak to oznámi bez zbytočného odkladu po tom, čo sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: nedodržanie termínu odvozu odpadu alebo likvidácia odpadu v rozpore s platnou legislatívou SR, omeškanie objednávateľa s úhradou faktúry o viac ako dva mesiace.
	5. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
	6. Objednávateľ má právo odstúpiť od tejto dohody aj z dôvodov uvedených v §19 zákona č. 343/2015 Z.z. o verejnom obstarávaní v znení neskorších zmien a doplnení.

**Trvanie, platnosť a účinnosť rámcovej zmluvy**

* 1. Táto zmluva sa uzatvára na dobú určitú, na obdobie 2 (dvoch) rokov odo dňa nadobudnutia jej účinnosti.
	2. Táto zmluva nadobúda platnosť dňom podpisu zmluvy štatutárnymi zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

**Mlčanlivosť**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

**Záverečné ustanovenia**

* 1. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami zákona č. 513/1991 Zb. Obchodného zákonníka v platnom znení a inými všeobecne záväznými právnymi predpismi platnými na území Slovenskej republiky.
	2. Podmienky rámcovej zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku.
	3. Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 zákona č. 343/2015 Z. z. o verejnom obstarávaní a o zmene a doplnení niektorých zákonov, ktorý bude podpísaný obidvoma zmluvnými stranami. Tieto dodatky a stanú neoddeliteľnou súčasťou tejto zmluvy.
	4. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku.
	5. Táto rámcová zmluva je vyhotovená v štyroch rovnopisoch z ktorých každý má platnosť originálu. Objednávateľ a poskytovateľ obdržia po dvoch rovnopisoch.
	6. Zmluvné strany vyhlasujú, že si túto rámcovú zmluvu prečítali, porozumeli jej obsahu a s dohodnutými podmienkami súhlasia, a na znak súhlasu ju slobodne a vážne podpísali.
	7. Neoddeliteľnou súčasťou tejto zmluvy o dielo sú:
		1. Príloha č. 1 – *Podrobný opis predmetu zmluvy,*
		2. Príloha č. 2 –C*enová ponuka*

|  |  |  |  |  |  |  |  |
| --- | --- | --- | --- | --- | --- | --- | --- |
| V |  | dňa |  |  | V Banskej Bystrici | dňa |  |
|  |  |  |  |  |  |  |  |
|  |  |  |  |  |  |  |  |
|  |  |  |
|  |  |  |
| za poskytovateľa: |  | za objednávateľa:Ing. Miriam Lapuníková, MBAgenerálna riaditeľka­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ing. Ivana Sklenkováekonomická riaditeľka |